Vega

Vega au α Alfa Lyrae ni nyota angavu zaidi katika kundinyota la Shaliaki (kwa Kiingereza Lyra) na kati ya nyota angavu sana kwenye anga ya usiku.

Jina linatokana na Kiarabu النسر الواقع al-nasr al-waqi, hasa kutoka sehemu ya pili واقع ambamo herufi ya ق q ilichukuliwa kama "g" na hivyo kuleta "Vega" kwa tahajia ya Kilatini. Hili ni jina lililokubaliwa na Umoja wa Kimataifa wa AstronomiaNaming Stars , tovuti ya Ukia, iliangaliwa Oktoba 2017.

Vega ni nyota ya safu kuu inayoyeyunganisha hidrojeni kuwa heliamu ndani ya kiini chake. Masi yake ni zaidi ya mara mbili ya masi ya Jua. Ilhali nyota kubwa huchoma fueli yake ya myeyungano haraka kuliko nyota ndogo zaidi Vega itakuwa na maisha mafupi kuliko Jua. Kwa sasa mwangaza halisi ni mara kumi ya Jua. Inazunguka haraka kwenye mhimili wake.

Hadi sasa sayari zinazozunguka Vega hazikuthibitishwa. Lakini kuna dalili ya kwamba kuna mata inayozunguka nyota iliyo katika mchakato ya kujikaza kuwa sayari  Astronomers discover possible new Solar Systems in formation around the nearby stars Vega and Fomalhaut, tovuti ya outreach.jach.hawaii.edu, iliyohifadhiwa kwa archive.org, iliangaliwa Oktoba 2017 

Tanbihi

Viungo vya Nje
 Vega, tovuti ya prof Jim Kaler, university of Illinois, iliangaliwa Oktoba 2017

Jamii:Nyota